පාර්ලිමේන්තු මන්ත්‍රී විජිත හේරත් මහතා වෙනුවෙන් නීතිඥ ජේ.සී. වැලිඅමුණ මහතා මූලික විරෝධතා කිහිපයක්ද ඉදිරිපත් කෙළේය.එම විරෝධතාවලට පිළිතුරු දෙමින් නීතිපති පාලිත ප්‍රනාන්දු මහතා අධිකරණයේදී කරුණු දැක්වීය.කිසියම් නඩුවක පාර්ශ්වකරුවකු නොවුනත් ඒ සම්බන්ධයෙන් අධිකරණයක් ‍ෙදන ලද තීන්දුවකට එරෙහිව ඉහළ අධිකරණයකට අභියාචනා කිරීමට ඇති අයිතිය ආණ්ඩුක්‍රම ව්‍යවස්ථාවෙහි 128 (1) වගන්තිය මගින් සහතික කර ඇතැයි නීතිපතිවරයා මෙහිදී කියා සිටියේය.